Държавен вестник, бр. 22, 2015 г., стр. 109

БРОЙ  22	
Д Ъ Р Ж А В Е Н  В Е С Т Н И К 	
СТР.  109  
10. Документ, издаден от обслужващата банка за банковата сметка на кандидата, по която ще бъде 
преведена финансовата помощ, получена по реда на тази наредба.

11. Бизнес план (по образец), включително на електронен носител, и таблиците от бизнес плана в 
електронен формат по образец.

12. Документ, удостоверяващ представителната власт на законния представител на кандидат, създаден 
по Закона за Селскостопанската академия – важи за юридическите лица, създадени по Закона за Селско­
стопанската академия.

13. Удостоверение за признаване на групата/организацията на производители – важи за кандидати 
признати групи/организации на производители.

14. Удостоверение за вписване в Регистъра на вероизповеданията – важи за юридическите лица, реги­
стрирани по Закона за вероизповеданията.

15. Решение на компетентния орган на юридическото лице за кандидатстване по реда на настоящата 
наредба. 

16. Регистрационна карта, издадена по реда на наредбата по § 4 ЗПЗП, и анкетни формуляри към нея. 
Към анкетните формуляри се прилага опис, заверен от официален ветеринарен лекар не по-рано от 4 
месеца преди датата на подаване на заявлението за подпомагане, когато в изчисляването на стандарт­
ния производствен обем участват животни – не се изисква за признати групи/организации на производи­
тели и юридически лица, кандидати за колективни инвестиции.

17. Документ за собственост или ползване на земята или заповеди по чл. 37в, ал. 4, 10 и 12 ЗСПЗЗ, 
която участва при изчисляването на минималния стандартен производствен обем – важи в случай, че 
няма регистрирана обработваема земя в ИСАК за текущата към датата на кандидатстване стопанска 
година.

18.  Отчет за приходи и разходи за предходната финансова година или последен приключен междинен 
период – важи за кандидати юридически лица, с изключение на кандидатите, посочени в чл. 8, ал. 4.

19. Инвентарна книга към датата на подаване на заявлението за подпомагане с разбивка по вид на 
актива, дата и цена на придобиване.

20. Удостоверение, издадено от Националната агенция за приходите, че ползвателят на помощта няма 
просрочени задължения, издадено не по-рано от 1 месец, предхождащ датата на подаване на заявле­
нието за подпомагане.

21. Решение за преценяване на необходимостта от извършване на оценка на въздействието върху 
околната среда/решение по оценка на въздействие върху околната среда/решение за преценяване 
на необходимостта от извършване на екологична оценка/становище по екологична оценка/решение 
за преценка на вероятната степен на значително отрицателно въздействие/решение по оценка за 
съвместимостта/писмо/разрешително от компетентния орган по околна среда (РИОСВ/МОСВ/БД), 
издадени по реда на Закона за опазване на околната среда (ЗООС) и/или Закона за биологичното 
разнообразие (ЗБР) и Закона за водите.

22. Документ за собственост на земя и/или друг вид недвижими имоти, обект на инвестицията, или 
документ за учредено право на строеж върху имота за срок не по-малък от 6 години, считано от да­
тата на подаване на заявлението за подпомагане (когато е учредено срочно право на строеж) – важи 
в случаите по чл. 25, ал. 1, т. 1.

23. Документ за собственост или документ за ползване върху имота (земя и/или земеделска земя, и/
или друг вид недвижими имоти, обект на инвестицията), валиден за срок не по-малък от 6 години, 
считано от датата на подаване на заявлението за подпомагане, вписан в районната служба по впис­
ванията, а в случай на договор за аренда на земя – и регистриран в съответната общинска служба на 
МЗХ – важи в случаите по чл. 25, ал. 1, т. 2 и ал. 2.

24. Заснемане на обекта/съоръжението и/или архитектурен план на сградата, съоръжението, обекта, 
който ще се изгражда, ремонтира или обновява, в случаите на проекти, включващи разходи за строи­
телно-монтажни работи и когато за предвидените строително-монтажни работи не се изисква одобрен 
инвестиционен проект съгласно ЗУТ – важи в случаите по чл. 25, ал. 3, т. 1.

25. Одобрен инвестиционен проект, изработен във фаза „Технически проект“ или „Работен проект 
(работни чертежи и детайли)“, в съответствие с изискванията на ЗУТ и Наредба № 4 от 2001 г. за об­
хвата и съдържанието на инвестиционните проекти (ДВ, бр. 51 от 2001 г.) – важи в случай, че проектът 
включва разходи за строително-монтажни работи и за тяхното извършване се изисква одобрен инвести­
ционен проект съгласно ЗУТ.

26. Становище на главния архитект, че строежът не се нуждае от издаване на разрешение за стро­
еж – важи в случай, че проектът включва разходи за строително-монтажни работи и за тях не се изисква 
издаване на разрешение за строеж, съгласно ЗУТ.
